Letters of note | strooimeisie
Julie 8, 2016 Julie 19, 2016 / strooimeisie
Iemand het my eendag, amper ‘n hele leeftyd gelede, aan hierdie webwerf met briewe voorgestel. En van toe af verslind ek dit!
Dis mos maar een van my grootste wense om eendag op ‘n kissie iewers af te kom vol ou liefdesbriewe wat ‘n dapper outjie in die oorlog (of iets) vir die liefde van sy lewe geskryf het. Dit sal natuurlik fantasties wees as die kissie die jonge dame se antwoorde op sy briewe bevat het… en selfs nóg beter as mens kon weet dié twee het vir altyd en ewig gelukkig saam gelewe. Regtig gelukkig. Soos in The notebook… Ag, ek is so ‘n sucker vir hierdie soort goed. ‘n Hopeless romantic. Ek weet dit en ek maak nie meer verskonings daarvoor nie.
By die huis het ek ‘n trommel vol ou foto’s. 90% van die mense daarop ken ek van geen kant af nie. Dis piepklein swart-en-wit kiekies… op sommige weet ek dis my oupa as klein seuntjie of selfs as baba in my ouma grootjie se arms. Ek wéns ek het geweet wie almal is en hoe hulle by my familie inpas. Maar ongelukkig glo ek niemand sal my ooit hiermee kan help nie. Dié wat sou kon help, is nie meer hier nie.
In elk geval… Letters of note is ‘n ongelooflike plek om te gaan snuffel vir leesgoed. Vir mooi goed. Vir nostalgie en pragstukke. Soms skaterlag-snaaks, soms snesie-snuffend-hartseer, soms net mooi. Elkeen van dié briewe is wat briewe eintlik behoort te wees – skatte wat in woorde verweef is.
Hier is ‘n brief wat ek vandag gelees het, wat vir my nogal baie mooi is… veral die laaste paragrafie is vir my so besonders:
Dis net so →
12 thoughts on “Letters of note”
Julie 8, 2016 om 21:57
Ek het nog al my man se liefdesbriewe van voordat ons getroud is.Miskien moet ek dit ook in ‘n kissie sit,dat iemand dit eendag ontdek en wonder….
Julie 8, 2016 om 22:00
Dis SO awesome! DIT is erfstukke!!!
Julie 8, 2016 om 22:29
Ek het dit nou die dag weer gelees en toe voel ek weer soos ‘n jong verliefde meisie!
Julie 9, 2016 om 10:22
Hello…. toe kom loer ek hier by jou ook in 🙂 As kinders op die plaas was daar so ‘n kissie met die mooiste poskaarte en briewe in. Dit was korrespondensie tussen my oupa en ouma…. maar alles was in Hollands.
Op sestien jarige ouderdom trek ons na ‘n ander huis toe…. en daar in die agterkamer kom ek op ‘n boks vol liefdesbriewe tussen die vorige eienaar en sy vrou (toe hulle nog nie getroud was nie) af. Dit was heerlik om dit te lees 🙂
Julie 9, 2016 om 10:37
Hehe… hallo! 🙂
Ek is nou sommer jaloers, hoor! As ek eendag ol sulke goed kan afkom… a dream come true! Hollands of de not, hou asseblief tog net daai briewe… en dieselfde met die vreemde mense in wie se huis julle ingetrek het (as julle dit nog het). En as iemand dit ooit wil weggooi, gooi dit dan maar eerder na my kant toe! Ek gaar nie as ‘n reël op nie, maar sulke briewe en dinge is my swakpunt!
Julie 9, 2016 om 10:47
My ma het die liefdesbriewe aan vorige eienaars terug gegee. Die briewe op die plaas ook verlore 😦 Ek glimlag nou lekker vir jou…. maar ek is ook maar ‘n sucker vir sulke dinge. Mooi dag!!!
Julie 9, 2016 om 10:51
Dankie vir die inloer! 🙂
Julie 13, 2016 om 20:20
Awww, dis baie mooi. Ek was altyd ‘n “hopeless romantic”, maar ‘n groot teleurstelling het my “genees”. Ek lees nie meer romanses nie, eerder speur en moord stories. Dis awesome om te hoor dat daar wel mense is wat nog in romanse glo.
Julie 13, 2016 om 20:24
Haha! Nee, teleurstelling of de not, ek bly die “hopeless” in “hopeless romantic”.
Julie 13, 2016 om 20:25
Jammer oor jou teleurstelling… en weet sulke goed maak seer en laat rowe, maar ek sal graag wil glo dat almal nie dieselfde is nie… x
Julie 13, 2016 om 20:33
Nee, almal is beslis nie dieselfde nie. My teleurstelling was 15jaar terug, en intussen is ek gelukkig getroud 😉